Diari Oficial de la Generalitat Valenciana


Sumari del DOGV 2174, del 29-12-1993 (1993/830164)

ORDRE de 21 de desembre de 1993, de la Conselleria d'Economia i Hisenda, per la qual es dicten normes per a la comptabilitat de les operacions de gestió de l'endeutament de la Generalitat Valenciana
------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/12/21/(2)/dof/vci/html**

### Dades del document

Número de DOGV
:   2174

Data del DOGV
:   29-12-1993

Secció del DOGV
:   DISPOSICIONS GENERALS

Número del document
:   1993/830164


Data del document
:   21-12-1993

Organisme emissor
:   Conselleria d'Economia i Hisenda

Tipus de document
:   Ordre

Ordre de 21 de desembre de 1993, de la Conselleria d'Economia i Hisenda, per la qual es dicten normes per a la comptabilitat de les operacions de gestió de l'endeutament de la Generalitat Valenciana.  
L'Ordre de la Conselleria d'Economia i Hisenda de 30 de desembre de 1986 va establir les normes per a la implantació del Pla General de Comptabilitat Pública en la Generalitat Valenciana.  
Posteriorment, han anat produint-se una sèrie de fets econòmics, la transcendència dels quals per al coneixement de la situació patrimonial de la Generalitat aconsella el seu tractament comptable.  
En conseqüència, cal aprovar unes instruccions per a la comptabilització de gestió de les operacions de gestió de l'endeutament, que s'efectua per mitjà d'aquesta norma, a fi d'adaptar els nostres criteris de comptabilitat a la realitat, cada vegada més canviant i complexa, d'aquests ingressos. Per tot això,  
ORDENE  
Article únic  
S'aproven les instruccions per a la comptabilitat de les operacions de gestió de l'endeutament de la Generalitat Valenciana que es contenen en l'annex d'aquesta ordre.  
DISPOSICIONS FINALS  
Primera  
S'autoritza la Intervenció General per a dictar les disposicions necessàries per al compliment i desplegament d'aquesta ordre.  
Segona  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.  
València, 21 de desembre de 1993  
El Conseller d'Economia i Hisenda,   
AURELIO MARTINEZ ESTEVEZ  
ANNEX  
Instrucció de comptabilitat de les operacions de gestió de l'endeutament de la Generalitat Valenciana  
- Operacions de deute interior i exterior  
- Pla de comptes  
Part primera. Operacions de tresoreria o operacions d'anticipació d'ingressos futurs  
1. Codis i denominació dels comptes que en comptabilitat general serviran com a instrument de registre d'aquestes operacions.  
Grup 5, Comptes financers  
Subgrup 51 Altres creditors no pressupostaris  
Compte 515 Operacions de tresoreria  
Subcompte 5150 Operacions de tresoreria interiors  
Subcompte 5155 Operacions de tresoreria exteriors  
2: Motius principals de càrrec i pagament dels comptes, i significat de la informació recollida per la comptabilitat financera.  
El compte 515 a través de les seues divisionàries, recollirà els ingressos que tinguen lloc com a conseqüència d'operacions de tresoreria amb qualsevol entitat, sense que en cap cas hi haja un reconeixement previ de drets.  
S'abona per l'ingrés efectuat en el tresor, a càrrec dels comptes corresponents del subgrup 57. Es carrega per la devolució del crèdit, amb pagament als comptes del subgrup 57.  
La suma del seu haver recull el total dels crèdits rebuts en concepte d'operacions de tresoreria.  
La suma del deu representa l'import dels crèdits tornats.  
El seu saldo creditor representa l'import dels crèdits per operacions de tresoreria pendents de devolució.  
Figuraran en el passiu del balanç.  
3. Comptes i conceptes extrapressupostaris que serviran com a instrument de registre d'aquestes operacions.  
Respondran al format següent:  
9999 - Any  
E - Caracterització com a concepte extrapressupostari  
99 - Tipus de compte, en aquest cas serà sempre del tipus 02  
99 - Secció orgànica, serà sempre 15  
99 - Servei en l'àmbit del qual es realitzen les operacions  
99 - Centre gestor de l'operació de què es tracte  
9999 - Subdivisió a realitzar segons necessitats i criteri del gestor, tenint present que aquests codis es corresponent amb una determinada unitat administrativa, normalment seran sempre 0000.  
999999 - Concepte extrapressupostari, les dues primeres posicions seran els dos últims dígits de l'exercici en què l'operació fou concertada. Les dues posicions centrals seran generalment 50 o 55, segons es tracte d'operacions en pessetes o en alguna divisa, i les dues últimes posicions seran 10, 20, 30 o 15, 25, 35, segons es tracte respectivament d'un compte dedicat a préstecs a curt termini, pagarés del tresor o pòlisses de crèdit, interiors o exteriors.  
X - Lletra de control proporcionada pel sistema la seua denominació serà idèntica a la que corresponga al compte de comptabilitat general que tinga associat el concepte extraordinari de què es tracte.  
4. Registre en comptabilitat extrapressupostària i documents comptables.  
4. 1. Formalització de l'operació.  
- En obtenir el producte de l'operació de tresoreria, si l'import efectivament ingressat coincideix amb l'import nominal del deute, per no existir descomptes inicials, es registrarà tal qual en el corresponent compte de fons extrapressupostaris, mitjançant document FEMI en ferrn.  
- Si hi haguessen despeses per interessos o d'altre tipus descomptats ja de l'import nominal, de manera que l'efectiu ingressat fos inferior a l'import nominal d'allà contractat, es procediria com en el cas anterior i per l'import de les despeses financeres o d'altre tipus s'efectuaran els documents ADOK que corresponguen, amb imputació als subconceptes oportuns.  
Aquests documents ADOK, quan siguen fets efectius, en les seues fases de tresoreria, P i T, es compensaran en formalització amb el document FEMI que registre l'ingrés nominal.  
4.2 Interessos periòdics.  
a) En formalitzar una nova operació, es registra un document AD pels interessos de l'exercici, pel que reste d'aquest, i al principi de cada anys pels que corresponguen, a càrrec dels subconceptes adequats de l'estat de despeses del pressupost vigent.  
b) Document OK a realitzar per l'import corresponent en el moment de cada venciment, en el moment de la meritació, a càrrec del mateix expedient de despesa.  
4.3.- Reembors o amortització de l'operació.  
- L'amortització es registrarà per l'import nominal del crèdit a reemborsar mitjançant document FEMP.  
Part segona. Operacions d'endeutament a llarg termini amb pagament periòdic d'interessos  
Operacions de deute establert en títols a curt o llarg termini  
1. Codis i denominació dels comptes que en comptabilitat general serviran com a instrument de registre d'aquestes operacions.  
Grup 1, Finançament bàsic  
Subgrup 15, Emprèstits  
Compte 152, Obligacions i bons a llarg termini.  
Subcompte 1520, Obligacions i bons a llarg termini. Interior.  
Subcompte 1525, Obligacions i bons a llarg termini.  
 En moneda estrangera.  
Compte 155, Deute a l.t. instrumentat en pagarés.  
Subcompte 1550, Deute a l.t. instrumentat en pagarés. Interior.  
Subcompte 1555, Deute a l.t. instrumentat en pagarés.  
 En moneda estrangera.  
Subgrup 6, Préstecs rebuts d'ens del sector públic.  
Compte 160, Préstecs a l.t. d'ens del sector públic.  
Subcompte 1600, D'entitats públiques financeres.  
Subcompte 1609, D'altres entitats.  
Subgrup 17 Préstecs a l.t. rebuts de fora del sector públic.  
Subcompte 170, Préstecs a l.t. de l'interior.  
Subcompte 1700, Amb venciments a l.t.  
Subcompte 1701, Amb venciment a c.t. renovables.  
Compte 171, Préstecs a l.t. en moneda estrangera.  
Subcompte 1710, Amb venciments a l.t.  
Subcompte 1711, Amb venciments a c.t. renovables.  
2. Motius principals de càrrec i abonament dels comptes i significat de la informació recollida per la comptabilitat financera.  
S'abonen en el moment de l'emissió per l'import nominal de l'operació, a càrrec del compte 430 - Deutes per drets reconeguts.  
Es carreguen en el moment de l'amortització pel valor de reembors, amb pagament a comptes del subgrup 40 - Creditors per obligacions reconegudes.  
La suma de l'haver recull l'import total dels crèdits rebuts.  
La suma del deu representa l'import dels crèdits tornats, segons el criteri de la meritació.  
El seu saldo creditor representa l'import pendent de reemborsar fins al moment del seu venciment, també segons el criteri de la meritació.  
Figuraran en el passiu del balanç.  
3. Conceptes i comptes que en comptabilitat pressupostària serviran com a instrument de registre d'aquestes operacions  
Estat d'ingressos.  
90 Emissió de deute públic interior.  
901 Obligacions i bons a llarg termini interior.  
905 Deute a l.t. instrumentat en pagarés. Interior.  
91 Préstecs rebuts de l'interior  
911 Préstecs rebuts a l.t. d'ens del sector públic.  
913 Préstecs rebuts a l.t. de fora del sector públic.  
92 Emissió de deute públic exterior.  
921 Emissió de deute públic exterior a l.t.  
93 Préstecs rebuts de l'exterior.  
93 1 Préstecs rebuts de l'exterior a l.t.  
Estat de despeses  
90 Amortització de deute públic interior.  
901 Amortització d'obligacions i bons a llarg termini interior.  
905 Amortització de deute a l.t. Instrument en pagarés. Interior.  
91 Amortització de préstecs rebuts de l'interior.  
911 Amortització de préstecs rebuts a l.t. d'ens del sector públic.  
913 Amortització de préstecs rebuts a l.t. de fora del sector  
92 Amortització de deute públic exterior.  
921 Amortització de deute públic exterior a l.t.  
93 Amortització de préstecs rebuts de l'exterior.  
931 Amortització de préstecs rebuts de l'exterior a l.t.  
5. Registre en comptabilitat pressupostària i documents comptables.  
5.1. Formalització de l'operació.  
- L'emissió de deute nou es recull en comptabilitat mitjançant document DRK pel seu import nominal, a registrar en el Cap 9 del pressupost d'ingressos.  
- L'ingrés efectiu en caixa es realitzarà amb document MI.  
5.2. Descomptes d'emissió.  
- Si hi haguessen descomptes d'emissió, aquests es recollirien mitjançant document ADOK a registrar en el CAP 3 del pressupost de despeses.  
- Aquest document serà posteriorment fet efectiu mitjançant els corresponents documents P i T - en formalització- a satisfer a càrrec del mateix compte financer on es produí l'ingrés del nou deute.  
5.3. Interessos periòdics.  
- L'import dels interessos periòdics es registra mitjançant document AD a càrrec del subconcepte corresponent del cap. 3 del pressupost de despeses, a comptabilitzar en el moment de contractar una nova operació, pels que corresponguen a l'exercici, i al principi de cada any pels que s'hagen de meritar en aquest, per cada operació.  
- En el moment de cada venciment es registra l'import corresponent mitjançant document OK derivat del primitiu AD.  
- Els interessos seran fets efectius mitjançant els documents P i T derivats dels corresponents i previs OK.  
5.4. Amortització.  
- L'amortització, en qualsevol de les seues modalitats es registra mitjançant document AD a l'inici de l'exercici, per totes les quotes d'amortització que s'hi meriten.  
- En el document de cada venciment es registra l'import degut mitjançant document OK derivat del primitiu AD.  
- L'import de l'amortització serà fet efectiu mitjançant els documents P i T derivats dels corresponents i previs OK.  
Part tercera. Operacions d'endeutament a llarg termini amb prima de reemborsament i sense pagament periòdic d'interessos  
Deute establert en títols de cupó zero  
1. Codis i denominació dels comptes que en comptabilitat general serviran com a instrument de registre d'aquestes operacions.  
1.- 1. Comptes representatius de l'emprèstit.  
Compte 152, Obligacions i bons a llarg termini  
Subcompte 1522, Obligacions i bons a llarg termini. Interior.  
 Amb prima de reembors i sense interessos periòdics.  
Subcompte 1527, Obligacions i bons a llarg termini en M.E.  
 Amb prima de reembors i sense interessos periòdics.  
Compte 155, Deute a l.t. instrumentat en pagarés  
Subcompte 1522, Deute a l.t. instrumentat en pagarés. Interior.  
 Amb prima de reembors i sense interessos periòdics.  
Subcompte 1557, Deute a l.t. instrumentat en pagarés en M.E.  
 Amb prima de reembors i sense interessos periòdics.  
2. Motius principals de càrrec i abonament dels comptes representatius de l'emprèstit i significat de la informació recollida:  
a) S'abonen en el moment de l'emissió per l'import nominal de l'operació, a càrrec del compte 430 - Deutors per drets reconeguts.  
b) S'abonen pels interessos diferits (prima de reemborsament):  
b.1) En el moment de l'emissió pel total d'aquests, a càrrec del compte corresponent delsubgrup 28. Despeses a cancel·lar.  
b.2) O bé, es puguen any rere any, pels de l'exercici a càrrec del compte que corresponga del subgrup 62 - Despeses financeres.  
c) Es carreguen en el moment de l'amortització pel valor de reembors, amb pagament a comptes del subgrup 40 - Creditors per obligacions reconegudes.  
La suma de l'haver recull l'import total dels crèdits, més l'import total dels interessos diferits al moment del venciment - prima de reembors- segons les condicions de reembors inicialment pactades (opció b.1); o bé l'import total dels crèdit més el total d'interessos diferits format a una data determinada si s'ha decidit comptabilitzar aquests interessos segons la lletra b.2) anterior.  
Per tant, la suma de l'haver és el total constituït pel deute, al moment del reemborsament o bé fins a l'exercici corrent, si es comptabilitza segons l'opció b.2) anterior.  
La suma del deu representa l'import dels crèdits tornats, segons el criteri de la meritació.  
El seu saldo creditor representa l'import pendent de reemborsar fins al moment del seu venciment o en un exercici determinat, si es comptabilitza segons l'opció b.2) anterior.  
Figuraran en el passiu del balanç.  
3. Comptes representatius dels interessos diferits.  
Subgrup 28, Despeses a cancel·lar.  
Compte 282, Despeses per interessos diferits.  
 Obligacions i bons emesos.  
Subcompte 2822 Per obligacions i bons a l.t. Interior.  
 Amb prima de reembors i sense interessos periòdics.  
Subcompte 2827 Per obligacions i bons a l.t. en M.E.  
 Amb prima de reembors i sense interessos periòdics.  
Compte 286 Despeses per interessos diferits.  
 Deute a l.t. instrumentat en pagarés.  
Subcompte 2862 Per pagarés emesos. Interiors.  
 Amb prima de reembors i sense interessos periòdics.  
Subcompte 2867 Per pagarés emesos en M.E.  
 Amb prima de reembors i sense interessos periòdics.  
1.4. Motius principals de càrrec i pagament dels comptes representatius dels interessos diferits i significat de la informació recollida:  
Aquests comptes s'empren únicament quan es decideix comptabilitzar la prima de reembors segons l'opció b.1 del punt 1.2. a fi que el compte que recull l'emprèstit represente en la suma de l'haver l'import total a reemborsar en el moment final del venciment, segons les condicions contractuals.  
En altre cas, quan se segueix l'opció b.2, també del punt 1.2 en cada exercici es carreguen comptes delsubgrup 62 amb pagament als comptes corresponents representatius de l'emprèstit, per l'import de la prima de reembors imputable a l'exercici. Supòsit aquest en què el compte de l'emprèstit no recull l'import total a reemborsar al venciment fins que no arriba l'últim exercici de la seua vida.  
El moviment és el següent:  
Es carreguen en el moment de l'emissió per l'import total de la prima de reembors, amb pagament al compte 152 o 155 corresponent.  
S'abonen cada exercici per l'import dels interessos diferits imputables a aquest, a càrrec de comptes delsubgrup 62.  
La suma del deu recull el total a què ascendirà la prima de reembors en el moment del venciment del préstec segons les condicions contractuals.  
La suma de l'haver representa l'import de la prima de reembors que ja s'ha meritat i ha estat donada com a despesa al llarg de la vida de l'emprèstit.  
El seu saldo deutor representa l'import dels interessos diferits i encara no vençuts.  
Figurarà en l'actiu del balanç.  
2. Conceptes i comptes que en comptabilitat pressupostària seran com instrument de registre d'aquestes operacions.  
Estat d'ingressos.  
90 Emissió de deute públic interior.  
902 Obligacions a llarg termini interior. Amb prima de reembors i sense interessos periòdics.  
906 Deute a l.t. instrumentat en pagarés. Interior. Amb prima de reembors i sense interessos periòdics.  
92 Emissió de deute públic exterior.  
922 Emissió de deute públic exterior a c.t. (Pagarés) Amb prima de reembors i sense interessos periòdics.  
923 Emissió de deute públic exterior a l.t. Amb prima de reembors i sense interessos periòdics.  
Estat de despeses  
90 Amortització de deute públic interior.  
902 Amortització d'obligacions i bons a llarg termini interior. Amb prima de reembors i sense interessos periòdics.  
906 Amortització de deute a l.t. Interior. Instrument en pagarés amb prima de reembors i sense interessos periòdics.  
92 Amortització de deute públic exterior.  
922 Amortització de deute públic exterior a c.t. (Pagarés) Amb prima de reembors i sense interessos periòdics.  
923 Amortització de deute públic exterior a l.t. Amb prima de reembors i sense interessos periòdics.  
5. Forma de registre en comptabilitat pressupostària i documents comptables.  
5.1 Emissió.  
- L'emissió de deute nou es recull en comptabilitat mitjançant document DRK pel seu import nominal, a registrar en el Cap 9 del pressupost d'ingressos.  
- L'ingrés en caixa es realitzarà amb document MI, pel mateix import.  
5.2. Descomptes d'emissió.  
- Si hi haguessen descomptes d'emissió, aquests es recollirien mitjançant document ADOK a registrar en el Cap 3 del pressupost de despeses.  
- Aquest document serà posteriorment fet efectiu mitjançant els corresponents documents P i T - en formalització- a satisfer a càrrec del mateix compte financer on es produí l'ingrés del nou deute.  
5.3. Prima de reembors.  
- La prima de reembors mai constitueix un ingrés, per la qual cosa no es recollida pel subsistema pressupostari fins al moment en què ha de fer-se efectiva.  
- La prima de reembors, fins al moment de l'amortització de l'emprèstit, sols es recollida en el subsistema de comptabilitat financera i en la manera que s'indica quan es tracten els motius principals de càrrec i pagament del compte 286, representatiu d'aquest.  
- Al final de la vida de l'emprèstit, en el moment de l'amortització, la prima de reembors és atesa junt amb el principal del deute en la forma que per a l'amortització de l'emprèstit s'indica.  
5.4 Amortització  
- L'amortització, en qualsevol de les seues modalitats, es registra mitjançant document AD a l'inici de l'exercici, per totes les quotes d'amortització que s'hi meriten.  
- En el moment de cada venciment es registra l'import degut mitjançant document OK derivat del primitiu AD.  
- L'import corresponent serà fet efectiu mitjançant els documents P i T derivats dels corresponents i previs OK.


Còpia Permalink ELI